Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19 i 34/20), člana 3. i člana 5. Pravilnika o radu JU OŠ „Podlugovi“ Podlugovi, Ilijaš, člana 63. a u vezi sa članom 69. Pravila JU OŠ „Podlugovi“, člana 4. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama čiji je osnivač Kanton Sarajevo („Službene novine Kantona Sarajevo, broj: 29/21), Odluke Školskog odbora JU OŠ“Podlugovi“ broj: 03-755/21 od 04.08.2021.godine, saglasnosti ministrice za odgoj i obrazovanje Kantona Sarajevo broj: 11-30-26172-3 od 29.07.2021.godine za pozicije u OŠ „Podlugovi“ raspisuje se:

**KONKURS**

**za prijem radnika na upražnjena radna mjesta na određeno vrijeme u školskoj 2021/2022. godini**

**NAZIV, SJEDIŠTE I INTERNET STRANICA USTANOVE**

JU OŠ „Podlugovi“

Ulica Žrtava genocida u Srebrenici br. 212, 71387 Podlugovi

www.ospodlugovi.edu.ba

**NAZIV RADNIH MJESTA**

a) na određeno vrijeme od okončanja konkursne procedure do 31.08.2022. godine za:

1. Nastavnik biologije ... 1 izvršilac, 18 časova sedmično
2. Nastavnik turskog jezika ... 1 izvršilac, 2 časa sedmično
3. Nastavnik historije/povijesti ... 1 izvršilac, 1 čas sedmično
4. Nastavnik društva ... 1 izvršilac, 6 časova sedmično
5. Nastavnik građanskog obrazovanja ... 1 izvršilac, 2 časa sedmično
6. Nastavnik osnova tehnike ... 1 izvršilac, 4 časa sedmično
7. Nastavnik informatike ... 1 izvršilac, 5 časova sedmično
8. Nastavnik likovne kulture ... 1 izvršilac, 4 časa sedmično

**OPIS POSLOVA I POTREBNI USLOVI KOJIM SE REGULIŠE SISTEMATIZACIJA RADNIH MJESTA**

**OPIS POSLOVA**

Poslovi radnih mjesta radnika navedenih pod a) obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu.

Radnici navedeni pod a) obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu kao što su:

- neposredni odgojno-obrazovni rad (redovna nastava prema Nastavnom planu i programu),

- pregled pismenih zadataka i programom predviđenih kontrolnih i grafičkih radova,

- ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava)

- pripremanje za neposredno odgojno-obrazovni rad,

- ostali poslovi:

- stručno usavršavanje,

- rad u stručnim organima,

- saradnja s roditeljima,

- rad na pedagoškoj dokumentaciji,

- rad na pedagoškoj elektronskoj dokumentaciji,

- dežurstvo,

- konsultacije s učenicima (ukoliko se realiziraju u posebnom terminu van redovne nastave),

- vođenje stručnog aktiva,

- rad u komisiji koju imenuju stručni organi škole,

- rad u komisiji koju imenuje Školski odbor,

- priprema za izvođenje terenske nastave,

- posjete kulturnim i javnim ustanovama kao i kulturno-historijskim spomenicima,

ostali poslovi po nalogu direktora.

**POTREBNI USLOVI KOJIM SE REGULIŠE SISTEMATIZACIJA RADNIH MJESTA**

Uslovi za radno mjesto navedeno pod a) redni broj 1. su:

* VSS: VII stepen stručne spreme; I, II ili II ciklus bolonjskog visookobrazovnog procesa; VŠS VI stepen viša stručna sprema nastavničkog smijera
* VSS VII stepen stručne spreme, profesor biologije – završen četverogodišnji studij po starom sistemu (prije Bolonje); Diplomirani biolog (VII stepen) sa položenom pedagoško-psihološkom i metodičko- didaktičkom grupom predmeta; Ing. Biologije sa položenom pedagoškom grupom predmeta (VII stepen);
* VŠS VI stepen nastavnik biologije
* lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim odgovarajućeg studija (postdiplomski studij), sa akademskom titulom i stručnim zvanjem Magistra za određenu oblast, odnosno završenim naučnim zvanjem Doktor nauka
* Lica sa završenim I ciklusom bolonjskog visokoobrazovnog procesa i višom i srednjom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.
* Položen stručni ispit

Uslovi za radno mjesto pod a) redni broj 2. su:

* VSS: VII stepen stručne spreme
* Magistar turskog jezika i književnosti
* Diplomirani turkolog
* Diplomirani profesor turskog jezika i književnosti
* Bakalaureat/Bachelor turskog jezika i književnosti
* Položen stručni ispit

Uslovi za radna mjesta navedena pod a) redni brojevi 3. su:

* VSS: VII stepen stručne spreme; I, II ili III ciklus bolonjskog visokoobrazovnog procesa; VŠS VI stepen viša stručna sprema nastavničkog smjera
* VSS -VII stepen stručne spreme, profesor historije – završen četverogodišnji studij po starom sistemu (prije Bolonje).
* Lica sa završenim I ciklusom studija (trogodišnji studij po Bolonji)
* Lica sa završenim II ciklusom studija (3+2 po Bolonji)
* Nastavnici historije i geografije sa završenom višom pedagoškom školom (Pedagoška akademija) koji već rade dugi niz godina u nastavnom procesu.
* Lica sa završenim I ciklusom bolonjskog visokoobrazovnog procesa i višom i srednjom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.
* Položen stručni ispit

Uslovi za radno mjesto navedeno pod a) redni broj 4. su:

* VSS – VII stepen stručne spreme, kao i lica sa završenim I, II ili III ciklusom bolonjskog visokoobrazovnog procesa i višom stručnom spremom na nastavničkom fakultetu.
* Profil kadra koji će realizirati nastavu iz predmeta Društvo: u petom razredu devetogodišnje osnovne škole – nastavnici/profesori historije i geografije.
* Lica sa završenim I ciklusom bolonjskog visokoobrazovnog procesa i višom i srednjom stručnom spremom, koja su 16.06.2017. zatečena na poslovima nastavnika u radnopravnom statusu na neodređeno vrijeme, mogu nastavniti rad na tim poslovima.
* Položen stručni ispit

Uslovi za radno mjesto navedeno pod a) redni broj 5. su:

* VSS – VII stepen, I ili II ciklus bolonjskog visokoobrazovnog procesa, završen društveni smjer sa položenim predmetima pedagoško-psihološku i didaktičku struku.
* Nastavu mogu izvoditi: 1. Nastavnici koji su završili obuku za sadržaje iz ovog predmeta iz programa Civitasa Bosne i Hercegovine i koji posjeduju Civitasov certifikat o završenoj obuci (nastavnici koji trenutno realiziraju nastavu iz predmeta Građansko obrazovanje), 2. Nastavnici sa završenim nastavničkim fakultetom društvenog smjera, 3. Nastavnici sa završenim ostalim fakultetima društvenog smjera, uz položenu pedagošku-psihološku grupu predmeta.
* Lica sa završenim I ciklusom bolonjskog visokoobrazovnog procesa i višom i srednjom stručnom spremom, koja su 16.06.2017. zatečena na poslovima nastavnika u radnopravnom statusu na neodređeno vrijeme, mogu nastavniti rad na tim poslovima.

- Položen stručni ispit

Uslovi za radno mjesto navedeno pod a) redni broj 6. su:

* VSS – VII stepen ili VŠS – VI stepen; završen I, II ili III ciklus bolonjskog studija;
* Pedagoški fakultet-odsjek tehnički odgoj i kultura življenja; Pedagoški fakultet-odsjek tehnički odgoj, kultura življenja i informatika; Filozofski fakultet – odsjek tehnički odgoj i informatika -zvanje nastavnik tehničkog odgoja i informatike; Filozofski fakultet – odsjek tehnički odgoj i informatika - zvanje profesor tehničkog odgoja i informatike (180 bodova); Pedagoški fakultet- profesor tehničkog odgoja (240 bodova); Profesor proizvodno - tehničkog obrazovanja; Profesor politehničkog obrazovanja i odgoja; Profesor tehničkog obrazovanja; Nastavnik tehničkog obrazovanja; Pedagoška akademija - grupa tehnički odgoj-informatika; Nastavnički fakultet- nastavnik fizike, informatike sa tehničkim odgojem; Viša pedagoška škola- nastavnik politehnike; Pedagoško-tehnički fakultet-profesor politehničkog vaspitanja i obrazovanja;
* Pored navedenih uslova za vršenje poslova ovog radnog mjesta, mogu izvoditi i osobe sa završenim: I (prvim) ciklusom odgovarajućeg studija visokog obrazovanja(dodiplomski studij) u tajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/ Bachelor tehničkog odgoja/kulture, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra tehničkog odgoja i kulture življenja, Magistra tehničkog odgoja, Magistra tehničkog odgoja i informatike, odnosno završenim trećim ciklusom studija i naučnim zvanjem doktora odgojnih nauka u kulturi življenja i tehničkom odgoju-metodika nastave tehničkog odgoja u osnovnoj školi.Nastavu iz predmeta Tehnička kultura mogu izvoditi diplomirani mašinski inženjeri s položenom pedagoško-psihološko-metodičkom grupom predmeta. Osoba iz prethodnog stava dužna je ove ispite položiti u roku od godinu dana od dana stupanja na posao nastavnika.
* Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.
* Položen stručni ispit.

Uslovi za radno mjesto navedeno pod a) redni broj 7. su:

* VSS – VII stepen, I ili II ciklus bolonjskog visokoobrazovnog procesa ili VŠS –VI stepen stručne spreme.
* Nastavu informatike mogu izvoditi nastavnici :

1. Profesor informatike

2. Profesor tehničkog odgoja i informatike

3. Profesor matematike i informatike

4. Bakalaureat/bachelor informatike i tehnike

5. Bakalaureat/bachelor matematike i informatike

6. Bakalaureat/bachelor tehničkog odgoja i informatike

7. Bakalaureat/bachelor fizike i informatike

8. Bakalaureat/bachelor matematike – matematika i informatika

9. Bakalaureat/bachelor matematike i informatike

10. Bakalaureat/bachelor kulture življenja i tehničkog odgoja sa informatikom

Magistar - nastavnički smjer sa prethodno završenim prvim ciklusom odgovarajućeg fakulteta i stručnog zvanja. Lista stručnih zvanja navedena u prethodnoj listi “Profesor Bakalaureat/bachelor - nastavnički smjer”

11. Magistar tehničkog odgoja i informatike

12. Magistar računarstva i informatike

13. Magistar matematike i informatike

14. Magistar informatike i tehnike

15. Magistar matematike, nastavnički smjer

Profili i stručne spreme nenastavničkih profila, uz uslov položene pedagoško-psihološke i metodičko-didaktičke grupe predmeta

16. Bakaleureat/bachelor softverskog inženjerstva

17. Bakalaureat/bachelor matematike - softversko inženjerstvo

18. Diplomirani matematičar-informatičar

19. Diplomirani informatičar

20. Diplomirani inžinjer informatike i računarstva

21. Diplomirani inženjer elektrotehnike

22. Magistar matematike – softversko inženjerstvo

23. Magistar softverskog inženjerstva

24. Magistar matematičkih nauka, smjer teorijska kompjutorska nauka.

* Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01. 09. 2021. godine mogu konkurisati za prijem u škole i biti primljeni na te poslove

Uslovi za radno mjesto navedeno pod a) redni broj 8. su:

* VSS VII stepen stručne spreme, I, II ili III stepen visokoobazovnog bolonjskog procesa:

stručna lica koja su završila Akademiju likovnih umjetnosti –nastavnički smjer, sva lica koja su završila neki drugi smjer na Akademiji likovnih umjetnosti, ukoliko su položili psiholško-pedagošku grupu predmeta,a što je ekvivalent bolonjskom sistemu:

 Nastavnički odsjek:

I ciklus studija: bachelor likovnih umjetnosti – edukacija likovnih

umjetnosti

II ciklus studija: magistar likovnih umjetnosti – edukacija likovnih

umjetnosti.

- Lica sa završenim I ciklusom bolonjskog visokoobrazovnog procesa i višom i srednjom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

- Položen stručni ispit.

**PREDNOST U PRIJEMU U RADNI ODNOS PO POSEBNIM USLOVIMA**

Nakon bodovanja na osnovu općih i posebnih kriterija, te nakon provedene kompletne procedure uključujući i intervju, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i dodatni bodovi na način propisan članom 16. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo“, broj: 29/21) (u daljem tekstu: Pravilnik), a dodatni bodovi se računaju u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20).

Pravo na dodatne bodove ostvaruju branioci i članovi njihovih porodica pod sljedećim uslovima:

a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme, što se dokazuje uvjerenjem/potvrdom iz člana 18. stav (2) tačka f) Pravilnika ili da su zaposleni sa nižom stručnom spremom od one koju posjeduju.

**MJESTO OBAVLJANJE RADA**

Mjesto obavljanja rada radnika navedenih pod a) je na adresi JU OŠ „Podlugovi“ ulica Žrtava genocida u Srebrenici br.212, 71387 Podlugovi, Ilijaš.

**RADNO VRIJEME**

Radno vrijeme radnika navedenih pod pod a) se ostvaruje zavisno od rasporeda časova u školskoj 2021/2022. godini i traje u dužine radnog vremena utvrđenog prijavom na PIO, kolektivnim ugovorom, pravilnikom o radu i ugovorom o radu radnika.

**OSNOVNA PLAĆA**

Osnovna plaća radnika navedenih pod a) iznosi 1071,00 KM, 1102,50 KM, 1134,00 KM, 1165,50 KM, 1228,50 KM ili 1291,50 KM i zavisi od zvanja i stepena stručne spreme radnika.

**ROK ZA PODNOŠENJE PRIJAVE**

Konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je 14.08.2021. godine.

**TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA**

Kontakt osobe zadužene za davanje dodatnih obavještenja je 033/401-359.

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave sa dokazima o ispunjavanju uslova za konkurs dostaviti putem pošte u zatvorenoj koverti na adresu:

JU OŠ „Podlugovi“, ulica Žrtava genocida u Srebrenici br.212, 71387 Podlugovi – za Komisiju sa naznakom – „Prijava na javni konkurs na poziciju (navesti poziciju/e za koju/e je raspisan javni konkurs) NE OTVARAJ - OTVARA KOMISIJA“.

Nepotpune, neblagovremene i neuredne prijave, neće se uzeti u razmatranje.

Molimo kandidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokolu škole u roku od mjesec dana od okončanja konkursne procedure.

**DOKUMENTACIJA KOJA SE PODNOSI UZ PRIJAVU**

Za zasnivanje radnog odnosa, pored općih uslova utvrđenih Zakonom o radu, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo, Nastavnim planom i programom za osnovnu školu, Pedagoškim standardima i normativima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ „Podlugovi“. Uz potpisanu prijavu sa kratkom biografijom kandidati su dužni dostaviti:

1. OBAVEZNA DOKUMENTACIJA (kopije ili ovjerene kopije)

a) svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs,

b) diploma/svjedodžba o stečenoj stručnoj spremi ili akademskom zvanju,

c) izvod iz matične knjige rođenih,

d) uvjerenje o državljanstvu (ne starije od šest mjeseci),

e) saglasnost da se obavijesti iz člana 25. stav (5) Pavilnika i preliminarne odluke iz člana 25. st. (1) i (2) Pravilnika dostavljaju elektronskom poštom na adresu koju je kandidat naveo u prijavi na javni konkurs;

f) i druge dokaze o ispunjavanju uslova za to radno mjesto utvrđenim Pravilnikom o unutrašnjoj organizaciji i sistematizaciji radnih mjesta objavljenim na službenoj internet stranici škole.

2. DODATNA DOKUMENTACIJA (kopije ili ovjerene kopije)

a) uvjerenje/potvrda o radnom stažu i uvjerenje sa šifrom zanimanja koje izdaje fond za penzijsko-invalidsko osiguranje,

b) uvjerenje/potvrda poslodavca o vremenu provedenom na stručnom osposobljavanju u ustanovi,

c) uvjerenje/potvrda o ostvarenom radnom stažu kod poslodavca kod kojeg je kandidat radio sa tačno naznačenim poslovima i radnim zadacima koje je kandidat obavljao,

d) uvjerenje o položenom stručnom ispitu,

e) potvrda o vremenu provedenom na evidenciji službe za zapošljavanje (ne starija od tri mjeseca),

f) potvrda da se kandidat nalazi na evidenciji Službe za zapošljavanje Kantona Sarajevo u vrijeme dok je otvoren javni konkurs (član 16. stav (3) Pravilnika),

g) uvjerenje nadležnog organa kojim se potvrđuje neratni invaliditet,

h) rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,

i) rješenje o ocjeni o radu koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,

j) potvrda o posebnom priznaju UNSA,

k) uvjerenje/rješenje nadležnih organa o pripadnosti boračkoj populaciji i to:

- uvjerenje o statusu djeteta šehida-poginulog borca i nestalog branioca;

- rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,

- dokaz o bračnoj zajednici sa ratnim vojnim invalidom,

- rješenje o priznatom pravu na mjesečno novčano primanje dobitniku priznanja,

- uvjerenje o učešću u oružanim snagama,

- uvjerenje o statusu djeteta ratnog vojnog invalida,

- rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta;

l) dokaz da je kandidat autor/koautor udžbenika koji je u upotrebi u Kantonu Sarajevo.

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs mogu biti kopije, koje ne moraju biti ovjerene, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju Odluke o izboru radnika.

Nakon konačnosti Odluke o izboru radnika iz člana 25. stav (5), odnosno 26. stav (6) Pravilnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Kandidati iz člana 22. st. (4) i (5) Pravilnika će u pisanom obliku putem mejla i/ili telefonskim putem biti obaviješteni o mjestu i vremenu provjere radnih i stručnih sposobnosti, a ukoliko bez opravdanja ne pristupe provjeri radnih i stručnih sposobnosti izgubit će pravo daljeg učešća u konkursnoj proceduri.

Obavještenje o raspisanom ovom konkursu je objavljeno u dnevnim novinama „Oslobođenje“ dana 05.08.2021. godine, a kompletan tekst konkursa je objavljen na službenoj internet stranici JU OŠ “Podlugovi“ i putem službenog mejla škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i ostat će objavljen na službenoj internet stranici škole u čitavom periodu roka prijave.